**ΠΡΟΚΗΡΥΞΗ**

**ΥΠΟΤΡΟΦΙΑΣ «ΚΩΝΣΤΑΝΤΙΝΟΣ ΑΓΙΟΣ/ΔΕΛΤΑ» ΓΙΑ ΤΗΝ ΕΝΑΡΞΗ ΔΙΜΗΝΗΣ ΠΡΑΚΤΙΚΗΣ ΑΣΚΗΣΗΣ ΦΟΙΤΗΤΗ/ΤΡΙΑΣ ΤΟΥ ΤΜΗΜΑΤΟΣ ΓΕΩΠΟΝΙΑΣ ΣΤΗΝ ΕΤΑΙΡΕΙΑ «ΔΕΛΤΑ ΤΡΟΦΙΜΑ»**

Σας ενημερώνουμε ότι, στα πλαίσια της συνεργασίας του Πανεπιστημίου Δυτικής Μακεδονίας και της Εταιρείας «ΔΕΛΤΑ ΤΡΟΦΙΜΑ Α.Ε.», μετά την υπογραφή του σχετικού μνημονίου της υποτροφίας «ΚΩΝΣΤΑΝΤΙΝΟΣ ΑΓΙΟΣ/ΔΕΛΤΑ», **προκηρύσσεται μια θέση δίμηνης πρακτικής άσκησης στις εγκαταστάσεις της εταιρείας «ΔΕΛΤΑ-ΤΡΟΦΙΜΑ»** για φοιτητή ή φοιτήτρια του Τμήματος Γεωπονίας για το έτος 2024**.**

* Η πρακτική άσκηση θα είναι στα πλαίσια της υποχρεωτικής δίμηνης πρακτικής των φοιτητών-τριών του Τμήματος Γεωπονίας εκτός του προγράμματος πρακτικής άσκησης μέσω ΕΣΠΑ. Την ασφαλιστική κάλυψη και την αμοιβή του/της ασκούμενου/ης θα τα αναλάβει η εταιρία.
* Η πρακτική άσκηση θα πραγματοποιηθεί κατά τους θερινούς μήνες Ιούλιο και Αύγουστο για το έτος 2024.

**Δικαιούχοι Φοιτητές-τριες**: Φοιτητές του Τμήματος Γεωπονίας-ΠΔΜ που έχουν ολοκληρώσει το 7ο εξάμηνο και έχουν εγγραφεί στο 8ο εξάμηνο σπουδών του Τμήματος.

**Δικαιολογητικά**:

1. Αίτηση (έγγραφο συνημμένο από τη Γραμματεία του Τμήματος).
2. Αντίγραφο βαθμολογίας μαθημάτων μέχρι και το 7ο εξάμηνο (από την Γραμματεία του Τμήματος).

**Περίοδος κατάθεσης των δικαιολογητικών: Δευτέρα 11-3-2024 έως Παρασκευή 22-3-2024 στην ηλεκτρονική διεύθυνση της Σχολής geo@uowm.gr**

**Επιλογή Υποψηφίων**: Η επιλογή θα γίνει **με πρώτο κριτήριο τον αριθμό των μαθημάτων που έχουν περαστεί καθώς και η συνολική βαθμολογία στο σύνολο των μαθημάτων μέχρι και το 7ο εξάμηνο σπουδών** με κοινοποίηση όλων των σχετικών εγγράφων στην Εταιρία ΔΕΛΤΑ. Σε περίπτωση ισοβαθμίας θα πραγματοποιηθεί διαδικασία επιλογής από την εταιρεία ΔΕΛΤΑ.